钦定古今图书集成/方舆汇编/职方典/第1147卷 > 《题清溪鬼谷先生旧居》李涉
## 钦定古今图书集成/方舆汇编/职方典/第1147卷 > 《题清溪鬼谷先生旧居》李涉

翠壁开天地，青崖列云树。水容不可状，杳若清河雾。
常闻先生教，指示秦仪路。二子才不同，逞词过尺度。
偶因从吏役，远到冥栖处。松月想旧山，烟霞了如故。
未遑炼金鼎，日觉容光暮。万虑随境生，何由返真素。
寂寞天籁息，清迥鸟声曙。回首望重重，无期挹风驭。